A Bizottság irányelve
(1990. július 24.)
a takarmányozási célra felhasznált egyes termékekről szóló 82/471/EGK tanácsi irányelv mellékletének módosításáról
(90/439/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 89/520/EGK bizottsági irányelvvel [1] módosított, a takarmányozási célra felhasznált egyes termékekről szóló, 1982. június 30-i 82/471/EGK tanácsi irányelvre [2] és különösen annak 6. cikkére,
mivel a 82/471/EGK irányelv úgy rendelkezik, hogy melléklete tartalmát rendszeresen módosítani kell a tudományos és műszaki ismeretek fejlődése eredményeként;
mivel a mikroorganizmusokból származó fehérjetermékek csoportjához és az aminosavak csoportjához tartozó két új termék vizsgálata kimutatta, hogy ezek a termékek megfelelnek a 82/471/EGK irányelv követelményeinek; mivel ebből következően bizonyos feltételekkel meg kell engedni e termékek takarmányozásban való felhasználását;
mivel az ezen irányelvben előírt intézkedések összhangban vannak a Takarmányok Állandó Bizottságának véleményével,
ELFOGADTA EZT AZ IRÁNYELVET:
1. cikk
A 82/471/EGK irányelv melléklete ezen irányelv mellékletének megfelelően módosul.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az 1. cikknek legkésőbb 1991. június 30-ig megfeleljenek. Erről haladéktalanul tájékoztatják a Bizottságot.
Az első bekezdés alapján elfogadott rendelkezéseknek hivatkozniuk kell erre az irányelvre.
3. cikk
Ennek az irányelvnek a tagállamok a címzettjei.
Kelt Brüsszelben, 1990. július 24-én.